че сходният продукт е бил продаван в представителни количества на японския вътрешен пазар.
 (37)
 След това Комисията провери за производителите от държавата аналог дали продуктът, продаван на вътрешния пазар, може да бъде разглеждан като продаван при обичайни търговски условия в съответствие с член 2, параграф 4 от основния регламент.
 (38)
 Проверката на обичайните търговски условия показа, че количествата, продадени на нетна продажна цена, равна или по-висока от изчислените производствени разходи (разходи за производство плюс разходи за продажба, общи и административни разходи — ПОАР), представляват по-малко от 80 % от общия обем на продажбите на вътрешния пазар, поради което нормалната стойност бе определена само на базата на цените на рентабилните трансакции, осъществени на вътрешния пазар.
 б) Експортна цена
 (39)
 При липсата на съдействие от страна на китайските износители средната експортна цена за разследвания период в рамките на прегледа бе установена въз основа на информацията, съдържаща се в базата данни по член 14, параграф 6.
 в) Сравнение
 (40)
 Нормалната стойност и средната експортна цена от Китай, установена както е посочено по-горе, бяха сравнени на базата на цена франко завода.
 (41)
 За да се гарантира обективно сравнение между нормалната стойност и експортната цена, разликите, които засягат цените и тяхната сравнимост, бяха надлежно отчетени под формата на корекции в съответствие с член 2, параграф 10 от основния регламент. За тази цел нормалната стойност бе коригирана с разходите за вътрешен транспорт и за обработка (в диапазона 8 %—13 %). Експортната цена бе коригирана с разходите за морско навло и за товарен превоз, въз основа на приблизителната оценка в искането за преглед (в диапазона 3 %—8 %).
 г) Дъмпингов марж за китайските производители износители, на които не е предоставено ТДПИ
 (42)
 Установеният по този начин дъмпингов марж за китайските производители износители, на които не е предоставено ТДПИ, възлизаше на 80,2 % през разследвания период в рамките на прегледа.
 2.3. Производители износители от КНР, на които е предоставено ТДПИ
 а) Нормална стойност
 (43)
 Нормалната стойност за производителите износители, на които е предоставено ТДПИ, бе изчислена въз основа на производствените разходи в КНР, така както са оценени в искането за преглед.
 б) Експортна цена
 (44)
 Експортната цена бе установена въз основа на експортните цени за Съюза на трите дружества, на които е предоставено ТДПИ, отчетени в базата данни по член 14, параграф 6.
 в) Сравнение
 (45)
 Нормалната стойност и средната експортна цена от Китай, установена както е посочено по-горе, бяха сравнени на базата на цена франко завода.
 (46)
 За да се гарантира обективно сравнение между нормалната стойност и експортната цена, разликите, които засягат цените и тяхната сравнимост, бяха надлежно отчетени под формата на корекции в съответствие с член 2, параграф 10 от основния регламент. За тази цел въз основа на изчисленията, съдържащи се в искането за преглед, експортната цена бе коригирана с разходите за морско навло и вътрешен товарен превоз (в диапазона 3 %—8 %).
 г) Дъмпингов марж за китайските производители износители, на които е предоставено ТДПИ
 (47)
 Установените дъмпингови маржове бяха в размер на 49,4 % за Hebei Jiheng Chemical Co. Limited, 49,2 % за Heze Huayi